# Fa'avae o Agava'a o Tagata Faigaluega a le NDIS: Aoaoga mo le Ta'iala o Agava'a

**Samoan | Gagana Samoa**

Fa'avae o Agava'a o Tagata Faigaluega NDIS (o le Fa'avae) e fa'amatala ai uiga, tomai ma le iloa o fa'amoemoega e tagata faigaluega uma o lo'o fa'atupe i lalo o le NDIS. E aumai ai fa'ata'ita'iga manino ma fa'atuina ai se gagana fa'asoa i ‘foliga va'aia o le lelei’ mo sui auai o lo'o mauaina lagolago ma auaunaga a le NDIS. O nei puna'oa e lagolagoina le Fa'avae.

O le A'oa'oga mo le Ta'iala o Agava'a na faia e lagolago fai auaunaga e fa'ataunu'u o latou matāfaioi ia "tu'uina atu lagolago ma 'auaunaga i se tulaga saogalemu ma agava'a ma le fa'aeteete ma le tomai" ([Tulafono o Amioga a le NDIS](https://www.ndiscommission.gov.au/about/ndis-code-conduct)). E fa'amatala pe fa'apefea ona iloa mana'oga tau a'oa'oga, ona filifili lea o a'oa'oga e fausia ma fa'amautu agava'a o tagata faigaluega e 'ausia pulega o le aufaigaluega ma sini fuafuaina. O le ta'iala e tele ina taula'i pe fa'apefea ona filifili a'oa'oga mai fafo. Peita'i, o mataupu fa'avae lava ia e tasi e fa'aaoga i le filifiliina   
o tali tau a'oa'oga i totonu.

O le iai o se si'osi'omaga e lagolagosua i a'oa'oga ma maua ai a'oa'oga talafeagai e aga'i fo'i i le atia'eina o le mautinoa o tagata faigaluega, fa'amaliena i le galuega, tumau ma le atina'eina o le   
mafai e fa'amautinoa ai le lelei o le lagolago.

Mea e fa'amoemoeina

O le Ta'iala mo A'oa'oga o Agava'a na saunia e fesoasoani i fa'alapotopotoga ma tagata faigaluega e fa'ailoa va o a'oa'oga ma fa'apatino le atina'eina e fua i agava'a o lo'o fa'amatala i le Fa'avae. O le ta'iala:

* Lagolago e fa'ailoaina mana'oga o a'oa'oga ma atina'e ma malamalama i filifiliga o fausaga o a'oa'oga.
* E tu'uina mai ia alafua fa'atino ma fa'ata'ita'iga pe fa'apefea ona fa'aaoga le ta'iala i au fuafuaga ma a'oa'oga.
* E tu'uina mai fesoasoani e iloilo le aogā o a'oa'oga.
* **Aogā** **mo**: i latou e ofoina le NDIS, pule o le vaega e Vaaia Tagata Faigaluega (HR), supavaisa, tagata faigaluega, sui auai i le fa'ailogaina ma le fuafuaina o avanoa mo a'oa'oga po'o va.

O le Ta'iala mo A'oa'oga o le Agava'a e lagolago e isi punaoa i le Fa'avae, mea faigaluega ma ta'iala.

E aogā puna'oa mo sui auai NDIS, supavaisa, fai auaunaga ma tagata faigaluega ma e ono lagolago i manatu fa'aalia ma fa'agasologa o vaavaaiga.

E mafai ona e saili ma kopi i lalo le ta'iala i so'o se taimi mai le [**upega tafailagi.**](https://workforcecapability.ndiscommission.gov.au/tools-and-resources/training-capability-downloads)

Alafua: Tali atu i mana'oga o le tagata faigaluega e to'atasi

E fa'aaogaina e Mikaele se nofoa fa'atavalevale ma maua le lagolago patino mo le lua itula i taeao uma,   
e aofia ai le taele. Mo vaiaso e lua ua tuana'i, sa musu Mikaele e taele ma ua iai fo'i se manu'a ua leaga. Muamua, o le tagata faigaluega lagolago a Mikaele, o Fereti, na te le'i ta'uina i se isi, na mafaufau o le fa'a'aloalo lea i filifiliga a Mikaele. Ina ua taofia Mikaele i le falema'i e togafitia lona manu'a, na ta'u e Fereti i lana supavaisa o Pesi.

Sa fa'aali e Pesi ia Fereti le agava'a o le Fa'avae '[Lagolago ia a'u e faia a'u lava filifiliga](https://workforcecapability.ndiscommission.gov.au/framework/level#gen_ourRelationship_0_0)', fa'amatalaina e fa'apea o le lagolagoina o sui auai i le faia o tulaga lamatia e latou te manana'o ai e tatau ona paleni fo'i ma le latou saogalemu.

Na latou talanoa i le fa'afitauli ma ua fiafia Fereti e auai i se a'oa'oga pu'upu'u e fa'atatau i tiute o le tausiga ma le lamatia. E iloa e Pesi o le mauaina o lana paleni sa'o e masani ona lavelave ma siaki e le aunoa ia Fereti e talanoa po'o a mai le fa'aaogaina o mea na ia a'oa'oina. Na ia fautua e latou te feiloa'i   
ma Mikaele pe a te'a mai tua e filifili le auala sili e lagolago ai mo ia e alofia ai lenei ituaiga mea mai le toe tupu ona e ono leaga atu le taunu'uga. Sa ia fa'amalosiau fo'i ia Fereti e fa'asoa lona iloa i se fono a le latou vaega i le auala e fa'apaleni ai tulaga lamatia ua mafai ma tiute tauave o le fa'alapotopotoga mo le fa'agaioiina i tulaga lamatia.

### Mauaina ma le fa'aaogaina o puna'oa

O le [Ta'iala mo A'oa'oga o Agava'a](https://workforcecapability.ndiscommission.gov.au/tools-and-resources/training-capability-downloads) e sili ona kopi i lau komepiuta ina ia mafai ona e maua i so'o se taimi.

**Mauaina ia puna'oa:** [A'oa'oga mo Agava'a | Agava'a o Tagata Faigaluega a le NDIS (ndiscommission.gov.au)](https://workforcecapability.ndiscommission.gov.au/tools-and-resources/training-capability)

Mo nisi fa'amatalaga e fa'atatau i le Fa'avae po'o lona fa'a'aogaina, asiasi i le upega tafa'ilagi: <https://workforcecapability.ndiscommission.gov.au/>

**Fa'afeso'ota'i:** [workforcecapability@ndiscommission.gov.au](mailto:workforcecapability@ndiscommission.gov.au) po'o le 1800 035 554.